stanford-oval/wikipedia huggingface dataset:
יצחק אייכל

| --- | --- |
 לידה:  17 באוקטובר 1756 כ"ג בתשרי תקי"ז דנמרק-נורווגיה קופנהגן, דנמרק-נורווגיה
 פטירה:  18 ביוני 1804 (בגיל 47) ט' בתמוז תקס"ד ממלכת פרוסיה (1803-1892) ברלין, ממלכת פרוסיה
 מדינה:  ממלכת דנמרק 
 מקום קבורה:  בית הקברות היהודי הישן בברלין 
 עיסוק:  מורה עורך   מתרגם
 מקום לימודים:  אוניברסיטת קניגסברג
 שפות היצירה:  גרמנית
 יצירות בולטות:  ביוגרפיה של משה מנדלסון
 תקופת הפעילות:  1782–1804 (כ־22 שנים)
 הושפע מ:  משה מנדלסון
 בן או בת זוג:  Esther Euchel (17 באפריל 1803–?) 
 צאצאים:  אוגוסט אייכל 
 חתימה:  חתימתו של אייכל ממכתב לשלמה רוזנטל, 4 בספטמבר 1794
 
יצחק (איצק) אַייכל (בגרמנית: Isaac Euchel;‏ כ"ג בתשרי תקי"ז, 17 באוקטובר 1756 – ט' בתמוז תקס"ד, 18 ביוני 1804) היה מן הפעילים המרכזיים של תנועת ההשכלה היהודית בברלין. ייסד וערך את כתב העת "המאסף" בשנותיו הראשונות, חיבר את הביוגרפיה הראשונה של משה מנדלסון, ותרגם את הסידור לגרמנית.
מספריו

תולדות משה בן מנחם, לעמבערג (לבוב): 1860
משלי, עם ביאור ותרגום אשכנזי, מאת ר' איצק אייכל, גם פירש"י וספר מכלל יופי עם תוספת לקט שכחה, אשר הוסיף עליו, מהור"ר יעקב אבנדאנה, אופענבאך: תקפ"ו-1826
כתבי קודש, נדפסים מחדש ומהודרים בתוספות רבות, עם תרגום אשכנזי ובאור, וויען (וינה): 1828
תועלת ההשכלה: מאמרים בעברית ובגרמנית, דיסלדורף: 2001
לקריאה נוספת

שמואל פיינר, מהפכת הנאורות – תנועת ההשכלה היהודית במאה ה-18, ירושלים: מרכז זלמן שזר, תשס"ב
איציק אייכל, מאת איציק מאנגר, בתוך ספרו דמויות קרובות, תרגם מיידיש אברהם שלונסקי, סיפא - אחרית דבר מאת דב סדן. מרחביה 1941
יהודה פרידלנדר, "פתיחתא לסאטירה: 'איגרות משולם בן אוריה האשתמועי' ליצחק אייכל", מאזנים מ"ד, 1976
אברהם שאנן, " 'אגרות משלם' [של יצחק אייכל] כסימפטום וכז'אנר", ספר ברוך קורצווייל, תל אביב: תשל"ה-1975
שמואל פיינר, "יצחק אייכל – ה'יזם' של תנועת ההשכלה בגרמניה", ציון נ"ב, ד', 1987
"תולדות הרמבמ"ן", הביוגרפיה של משה מנדלסון שחיבר יצחק אייכל, ברלין תקמ"ט 1788
ספיידרמן 2099

| --- | --- |
 הוצאה לאור:  מארוול קומיקס
 יוצרים:  פיטר דייוויד וריק לאונרדי
 גילום הדמות:  דייגו בונטה 
 דיבוב:  אוסקר אייזק (ספיידרמן: ממד העכביש, ספיידרמן: ברחבי ממדי העכביש)
 מידע
 שם אמיתי:  מיגל אוהרה
 מקום לידה:  מקסיקו סיטי 
 מין:  זכר
 מקצוע:  גנטיקאי, לוחם צדק, מנהל כללי, גיבור-על
 תואר:  גנטיקאי מוסמך
 כוחות:  חוזק, מהירות, זריזות, סיבולת וגמישות על-אנושיים, רפלקסים מוגברים, קפיצה על-אנושית לרוחק, יכולת היצמדות לכל משטח (ובכללם קירות ותקרות) באמצעות טפרים הנשלפים מהאצבעות, יכולת החלמה וריפוי עצמי מואצת, אינטלקט ברמה גאונית, לוחם ואקרובט מיומן
 דת:  נצרות קתולית
 אזרחות:  אירלנדאירי ארצות הברית אמריקאי מקסיקומקסיקני
 מקום מגורים:  ארצות הברית נואבה סיטי, ארצות הברית
 דמויות קשורות
 משפחה:  Tiberius Stone (אבי השושלת) 
 
ספיידרמן-2099 (באנגלית: Spider-Man 2099, בתרגום חופשי לעברית: איש העכביש-2099) הוא דמות גיבור-על בדיונית המופיעה בחוברות קומיקס אמריקאיות בהוצאת מארוול קומיקס. הדמות היא גרסה מקבילה של גיבור העל המוכר, ספיידרמן. הדמות נוצרה על ידי פיטר דייוויד וריק לאונארדי בשנת 1992 עבור חברת מארוול קומיקס, והיא גרסה עתידנית מיקום מקביל של דמות גיבור העל המוכרת ספיידרמן, אשר נוצרה על ידי סטן לי וסטיב דיטקו. זהותו האמיתית היא מיגל אוהרה (Miguel O'Hara), גנטיקאי מבריק ממוצא אירי - מקסיקני המתגורר בנואיבה יורק (עיר ניו-יורק ששמה שונה) בשנת 2099. שמנסה לחקות את כוחותיו של ספיידרמן בעזרת סם מיוחד שפיתח, אשר מטרתו להשפיע על המבנה הגנטי שלו.
הדמות הופיעה במספר רב של עיבודים בתקשורת, ביניהם הופעת הבכורה הקולנועית שלו בסצנה שאחרי הכתוביות של סרט האנימציה ״ספיידרמן: ממד העכביש״ משנת 2018.הדמות הופיעה לראשונה בתפקיד ראשי בסרט ההמשך, ״ספיידרמן: ברחבי ממדי העכביש״ משנת 2023. הדמות מדובבת על ידי השחקן אוסקר אייזק בסדרת סרטי ״ממד העכביש״.
היסטוריה פרסומית

בתחילת שנות התשעים של המאה העשרים, חברת מארוול קומיקס ביקשה מעובדיה ״לדמיין מחדש״ דמויות פופולריות ומוכרות של החברה כאשר הן בגרסאות עתידניות יותר, וליצור מזה קו עלילונים בשם ״מארוול-2099״. דמותו של ספיידרמן 2099 הייתה בין הגרסאות אשר הומצאו מחדש, כ-107 שנים לאחר תקופת הזמן הנוכחית של יקום 616 (היקום המרכזי של מארוול קומיקס). ספיידרמן 2099 הוצג לראשונה בתצוגה מקדימה בת חמישה עמודים של הגיליון הראשון של הסדרה הקרובה שלו אז בגיליון ה-30 של "ספיידרמן המופלא". הגיליון הראשון של סדרת ספיידרמן 2099 הופיע זמן קצר לאחר מכן. כאשר פורסמו במקור, סיפורי מארוול 2099 נועדו לתאר את העתיד הרשמי של יקום מארוול: עולם עתידני ודיסטופי אשר מציג מספר אלמנטים של סייברפאנק בסגנונו האומנותי, הנשלט על ידי תאגידי ענק מושחתים שמקדמים את התעשייה.
הדמות הוצגה לראשונה בשנת 1992, ונוצרה על ידי אמני הקומיקס פיטר דייוויד וריק לאונרדי, והופיעה לראשונה בחוברת Spider-Man 2099 #1.
סתימה (ביוב)

סתימה בביוב היא בעיה הנוצרת בצנרת הביוב כתוצאה מהצטברות של משקעים בצנרת או חדירה של גורמים חיצוניים כמו שורשי עצים לצנרת, ומפריעים לזרימת המים התקינה בצנרת.
גורמי הסתימה

סתימות ביוב נגרמות בעיקר עקב הצטברות של משקעים בצנרת, מי השופכין לרוב עתירי שומנים שמפורקים על ידי חיידקים שנמצאים בדרך כלל בסביבות עתירות שומנים שכאלה, ומונעים מהשומן להצטבר על דפנות הצינור, חומרי ניקוי חריפים ומסירי שומנים כמו אקונומיקה פוגעים במושבות החיידקים, והיעדרן מאט את תהליך ניקוי המערכת ופירוק השומנים, כתוצאה מכך, חומרים שונים, כמו שאריות מזון ושומנים מסוגים שונים (שמן בישול או שומן מן החי) נדבקים ומצטברים על דפנות הצנרת, ועם הזמן סותמים את המעבר. ככל שמתעבה המחסום גדל הסיכוי שייתפסו בו גורמים נוספים שיסייעו בהאצת התהליך, כמו מגבונים לחים המושלכים לעיתים לאסלה אך אינם מתפרקים כמו נייר טואלט, שערות, מוצרי היגיינה נשיים ועוד.
סתימות חמורות יותר עשויות להתרחש בצנרת הראשית של הבניין או בצנרת העירונית עקב הצטברות פסולת בנייה, שאריות בטון או ברזלים, שורשי עצים שחדרו לתוך הצינורות או פסולת ביתית שהושלכה לביוב ונתפסה בהמשך הצינור.
נזקי סתימת ביוב

סתימת ביוב עלולה לגרום להצפת ביוב (אנ') שעלולה לגרום למפגע סביבתי חמור ולתחלואה.
פתיחת הסתימה

סתימה בצנרת הביתית ניתנת לפתיחה בקלות יחסית, באמצעות פתיחת פתח הניקוז וסילוק הגורמים המפריעים. במקרה של סתימה במקלחת למשל ניתן לפתוח ולהסיר את הרשת הסוגרת את פתח הניקוז, ולפנות את גורם הסתימה (שלרוב נובעת משערות שנסחפו לניקוז). סתימה בכיור המטבח או המקלחת, נדרש בדרך כלל לפתוח את הסיפון שמתחת לכיור, שם מצטבר מרבית הלכלוך ברוב המקרים.
במקרים של סתימה קשה ניתן להשתמש בחומר כימי מיוחד מנקז סתימות (אנ'). ניתן לשפוך בסיס חזק כמו סודה קאוסטית לצינור (בשימוש באמצעי זה חובה להיזהר משאריות החומר שעלולים להישאר בצנרת).
במקרים של סתימה קלה ניתן גם להזרים מים חמים לתוך הצנרת הסתומה במטרה להמס את שכבות השומן, או להשתמש בפומפה, שימוש נכון בפומפה מתאימה עשוי להביא לפתיחת הסתימה הביתית בקלות ובמהירות.
במקרים של סתימה קשה שאינה נפתרת באמצעים הביתיים או שלא ידוע מיקומה, ניתן להיעזר בשירותיו של השרברב, במרבית המקרים המקרים צריך להחדיר קפיץ מיוחד לתוך צנרת הביוב על מנת לפתוח את הסתימה, שיטה זו יעילה בעיקר בסתימות בתוך הצנרת הביתית ואינה יעילה בקווי ביוב מרכזיים.
במקרה של סתימה בצינור בעל קוטר רחב כמו בצנרת העירונית, ניתן לפתחה באמצעות ביובית, שבה ישנו צינור מים בלחץ גבוה מאוד אשר מגיע אל הסתימה ומפורר אותה.
מניעה

רוב הסתימות ניתנות למניעה באמצעות הקפדה על ניקיונם של חורי ניקוז המים, מניעת חדירה של גורמים זרים והסרת הלכלוך לעיתים קרובות.
ראו גם

פאטברג
שרברב פותח סתימה באמצעות 'נחש' ברזל
ירמיאס בנימין ריכטר

| --- | --- |

 לידה:  10 במרץ 1762 ילניה גורה, רפובליקת פולין 
 פטירה:  4 במאי 1807 (בגיל 45) ברלין, ממלכת פרוסיה 
 ענף מדעי:  כימיה, סטויכיומטריה, כתיב כימי, כימיה תאורטית, כימיה פיזיקלית, מכרה 
 
יֶרֶמִיאַס בֶּנְיַמִין רִיכְטֶר (בגרמנית: Jeremias Benjamin Richter; 10 במרץ 1762 –  4 במאי 1807) היה כימאי גרמני. הוא נולד בהירשברג בשלזיה, הפך לפקיד מכרות בברסלאו ב-1794, ובשנת 1800 מונה לשמאי במחלקה למכרות ולכימאי בבית החרושת המלכותי לפורצלן בברלין, שם נפטר. הוא ידוע בהמצאת המונח סטויכיומטריה.
קורות חיים

ריכטר היה בנו של סוחר מברסלאו. בגיל 13 לימד אותו דודו, שהיה אדריכל עיר בברסלאו. בגיל שש עשרה הצטרף לחיל הנדסה צבאי, אך לא הועלה לדרגה משום שהזניח את חובותיו הרשמיות. הוא עזב לאחר שבע שנים ועסק במדע ובכימיה. ריכטר למד פילוסופיה עם עמנואל קאנט בקניגסברג וקיבל דוקטורט במתמטיקה וכימיה בשנת 1789. בשנת 1792 הוא השלים את עבודתו החשובה על סטויכיומטריה כימית. עם זאת, פרסומיו לא הביאו לו יתרונות כלכליים. גם רצונו לקבל משרת הוראה באוניברסיטה נכשל. בסופו של דבר הוא קיבל עבודה באוברברגמט ליד ברסלאו. בשנת 1798 הוא קיבל עבודה במעבדת הצבעים של מפעל הפורצלן המלכותי בברלין (אנ'). כעת הוא ביצע את עבודתו המדעית, שלא שולמה, בשעות הבוקר והערב. בשנים מאוחרות יותר לחייו הוא מונה כחבר זר על ידי אגודות מדעיות, למשל בשנת 1796 על ידי האקדמיה הבווארית למדעים והאקדמיה הרוסית למדעים בסנקט פטרבורג, שבה היה חבר באמצעות התכתבות מאז 1800. בשנת 1796 הוא נבחר כחבר בהתכתבות של האקדמיה למדעים ולאמנויות של גטינגן (אנ'). עם זאת, התהילה המדעית נשללה ממנו במהלך חייו.
הישגים מדעיים > פיתוח הטיטור

הוא אחראי לכמה מהקביעות המוכרות ביותר לגבי הכמויות לפי משקל שבהן חומצות סותרות בסיסים ובסיסים סותרים חומצות. הוא הבין שהכמויות האלה של בסיסים שונים שיכולות לסתור את אותה כמות של חומצה מסוימת שוות ערך זו לזו (ראו טיטור).
לפיכך הוא הוביל למסקנה שכימיה היא ענף של מתמטיקה יישומית ולנסות להתחקות אחר חוק לפיו כמויות הבסיסים השונים הנדרשות כדי לסתור חומצה נתונה יצרו סדרה חשבונית, וכמויות החומצות הסותרות בסיס נתון יוצרות סדרה הנדסית.
הישגים מדעיים > חוק ההרכב המוגדר (סטויכיומטריה)

עדות לקיומם של אטומים היה חוק ההרכב המוגדר שהוצע על ידו בשנת 1792. ריכטר מצא שהיחס לפי משקל של התרכובות המתכלות בתגובה כימית היה תמיד זהה. נדרשו 615 חלקים לפי משקל של תחמוצת המגנזיום (MgO), למשל, כדי לנטרל 1000 חלקים לפי משקל של חומצה גופרתית. מהנתונים שלו, חישב ארנסט גוטפריד פישר (אנ') בשנת 1802 את הטבלה הראשונה של האקוויוולנטים (אנ') הכימיים, תוך שהוא לקח חומצה גופרתית כסטנדרט עם המספר 1000. כאשר ז'וזף לואי פרוסט דיווח על עבודתו על ההרכב הקבוע של תרכובות כימיות, הזמן היה בשל להמצאה מחדש של תאוריית האטום. חוק ההרכב המוגדר וההרכב הקבוע אינו מוכיח שקיימים אטומים, אך קשה להסביר אותם מבלי להניח שתרכובות כימיות נוצרות כאשר אטומים מתחברים בהרכבים קבועים.
פרסומים

תוצאותיו פורסמו ב-Der Stochiometrie oder Messkunst chemischer Elemente ("סטוכיומטריה או אומנות מדידת יסודות כימיים", 1792–1794), וב-Über die neueren Gegenstände in der Chemie ("על הנושאים החדשים יותר בכימיה", 1792–1802), אך חלף זמן רב לפני שהם זכו להערכה כראוי. זה היה בין השאר משום שחלק מעבודותיו יוחסו בטעות לקרל ונצל (אנ') על ידי ינס יאקוב ברצליוס באמצעות טעות שתוקנה רק בשנת 1841 על ידי אנרי אס (אנ'), פרופסור לכימיה בסנקט פטרבורג.
עבודות אחרונות

בין 1792 ל-1794 פרסם תקציר בן שלושה כרכים של עבודתו על חוק ההרכב הקבוע. בספר זה הציג ריכטר את המונח סטויכיומטריה, שאותו הגדיר כאמנות המדידות הכימיות, שצריכה להתמודד עם החוקים שלפיהם חומרים מתאחדים ליצירת תרכובות כימיות.
ריכטר היה מוקסם מתפקידה של המתמטיקה בכימיה. לרוע המזל סגנון הכתיבה שלו תואר כמעורפל ומגושם. לכן, לעבודתו הייתה השפעה מועטה עד 1802, אז סיכם אותה ארנסט גוטפריד פישר (אנ') במונחים של טבלאות.
ריכטר תמך בהשערת הפלוגיסטון, אבל נטש אותה חלקית בערוב ימיו.
לקריאה נוספת

Léon Clédat: Rutebeuf (= Les grands écrivains français). Hachette, Paris 1891.
Germaine Lafeuille: Rutebeuf. Un tableau synoptique de la vie et des oeuvres de Rutebeuf et des principaux événements contemporains. Seghers, Paris 1966.
הערות שוליים

↑  Beck, Charles M. (1994-02-15). "Classical analysis. A look at the past, present, and future". Analytical Chemistry (באנגלית). 66 (4): 224A–239A. doi:10.1021/ac00076a001. ISSN 0003-2700.
| --- | --- |
בקרת זהויות :  NLI: 987007284109705171  PLWABN: 9810619531305606  BnF: cb12515553p (data)  GND: 11651230X  ISNI: 0000 0001 0863 1294  LCCN: no97077297  MGP: 277337  NKC: ntk20221150673  SNAC: w6xd2t8m  VIAF: 2579447   WorldCat (עם VIAF): 2579447
פאבל פיליפ

פּאבל פיליפּ (ברומנית: Pavel Filip,‏ נולד ב-10 באפריל 1966 בפנששט) הוא פוליטיקאי מולדובי, שכיהן בין 20 בינואר 2016 - ל־8 ביוני 2019 (נשאר במקביל עד 14 ביוני) כראש ממשלת רפובליקת מולדובה. ב-9 ביוני 2019 השהה בית הדין החוקתי של מולדובה את הנשיא איגור דודון מתפקידו ומינה את פאבל פיליפ לנשיא בפועל ולראש ממשלת מעבר. אולם ב-14 ביוני ויתר על השלטון לטובת הממשלת הקואליציה בראשות מאיה סנדו שהצליחה להשיג רוב בפרלמנט וקיבלה את תמיכת המעצמות - רוסיה, האיחוד האירופי וארצות הברית. בית הדין החוקתי ביטל את החלטותיו מ-9 ביוני, חזר להכיר בנשיאותו של דודון. והכיר בממשלת סנדו.
פיליפ הוא מהנדס מכונות בהכשרתו ומילא בעבר את תפקיד השר לטכנולוגיה של המידע והתקשורת בממשלות פילאט, ליאנקה, גבוריץ' וסטרלץ. הוא מכהן כסגן יושב ראש המפלגה הדמוקרטית של מולדובה שבראשות ולדימיר פלחוטניוק.
מינויו לראש הממשלה אירע אחרי שלושה חודשים של משבר ממשלתי. פאבל פיליפ מונה על ידי הנשיא טימופטי אחרי שהנשיא דחה את מועמדותו של איש העסקים ולדימיר פלחוטניוק, גם הוא חבר המפלגה הדמוקרטית, ואחרי ניסיון למנות לתפקיד את מזכיר הנשיאות יון פדורארו. פיליפ קיבל את תמיכתם של 57 מקרב 101 חברי הפרלמנט.
ביוגרפיה

פאבל פיליפ נולד ב-1966 ביישוב פנששט במחוז סטרשן, באותם הימים ברפובליקה הסובייטית הסוציאליסטית המולדובנית, חלק מברית המועצות.
הוא למד בשנים 1983–1990 הנדסת מכונות בבית הספר הפוליטכני בקישינב, אחר כך בשנים למד 1991–1996 מנהל בינלאומי במכון הבינלאומי למנהל בקישינב. בשנים 1984–1986 עשה במקביל ללימודים שירות בצבא הסובייטי.
בשנים 1991–2008 הוא עבד בחברה לייצור ממתקים "בוקוריה בע"ם" ובשנים 2001–2008 כיהן כמנכ"ל שלה.
בין 2008–2011 היה מנכ"ל של החברה הממלכתית לייצור סיגריות TUTUN-CTC.
פאבל פיליפ נשוי והוא אב לשני ילדים.
הוא דובר רומנית (שפת אם), רוסית ואנגלית.
עוד נגיע

"עוד נגיע" הוא שיר של הזמרת ירדנה ארזי שהשתתף בתחרות קדם אירוויזיון 1985 והגיע למקום השלישי. לימים חודש בגרסת רמיקס בשנת 2007 וזכה להצלחה.
כתיבת השיר

בשנת 1983 השתתפה ירדנה ארזי בתחרות קדם אירוויזיון והגיעה למקום השני על חודה של נקודה. את השיר הזוכה, "חי", כתבו אהוד מנור ואבי טולדנו והציעו אותו לארזי, אך היא העדיפה על פניו את שירם של שמרית אור והנרי ברטר "שירו שיר אמן".
בשנת 1985 חברו מנור וטולדנו פעם נוספת לכתיבת שיר לירדנה ארזי אשר ישתתף בתחרות הקדם אירוויזיון. השיר סומן כמועמד מוביל לניצחון, בעיקר לאור העובדה שרשות השידור הציעה לארזי להשתתף באירוויזיון ללא תחרות שנה קודם לכן, והשתתפותה בוטלה כיוון שהתחרות עצמה נערכה ביום הזיכרון לחללי מערכות ישראל.
עם זמרי הליווי בשיר נמנים אורנה דץ, אהרון פררה ודרור משולם.
בסיום התחרות זכה השיר ב-61 נקודות, לעומת 69 נקודות בהן זכה השיר "עולה עולה" בביצוע יזהר כהן ו-62 נקודות בהן זכה השיר "כמו צועני" בביצוע יגאל בשן.
כתיבת השיר > מצעד השירים השנתי

12 שבועות שהה השיר במצעדי הפזמונים ומהם שבוע אחד בראש המצעד. במצעד הפזמונים העברי השנתי 1985 הגיע השיר למקום הרביעי והיה השיר הגבוה ביותר של ארזי במצעד. ארזי נבחרה כזמרת השנה בפעם השנייה ברציפות.
רמיקס 2007

מצעד הגאווה 2006 בירושלים עורר סערה ציבורית והצועדים נדרשו להישאר במתחם סגור. אמן הדראג טל קלאי (טלולה בונט) ביצע את השיר "עוד נגיע" בפני הקהל הרב והביצוע שודר במהדורות החדשות השונות.
באותה תקופה החלה ארזי ועמה יועצה האמנותי גברי מזור ואיש יחסי הציבור אורן בראל לבחון אפשרות להוציא גרסת רמיקס לאחד משיריה. ארזי צפתה באותו הערב באירוע בטלוויזיה, ובעקבותיו החליטה לבחור ב"עוד נגיע" ועל גרסת הרמיקס הופקד המוזיקאי ואיש הרדיו דור דקל.
ב-25 ביולי 2007 יצא השיר לתחנות הרדיו וזכה להצלחה גדולה מן היום הראשון. למשך חודשיים עמד בראש מצעד השירים המושמעים ברדיו של מדיה פורסט ושהה בפלייליסט גלגלצ וארבעה שבועות במצעד הפזמונים של רשת ג'. בעקבות הצלחתו הפיק דקל גרסת רמיקס גם לשיר "שוב בתמונה" שיצאה לרדיו בשנת 2011.
גרסאות כיסוי

שלוש פעמים בוצע השיר במסגרת התוכנית "כוכב נולד". בעונה השלישית ביצע אותו רועי חיים זינר, בעונה השביעית ביצע אותו לירן דנינו בשלב חצי הגמר ובעונה העשירית ביצעה אותו אניטה גסין בתוכנית הגמר.
גרסאות כיסוי נוספות לשיר הקליטו אבי טולדנו, מסקי שיברו, בנות פסיה ואחרים.
בשנת 2023, הוציאה הזמרת ליהי טולדנו גרסת כיסוי שהוקדשה לאירועי מצעד הגאווה של אותה השנה.
סתלבט בקיבוץ

"סתלבט בקיבוץ" הוא סינגל של להקת פול טראנק ביחד עם הראפר הישראלי ג'ימבו ג'יי. השיר יצא לאור ב־11 בפברואר 2022, כסינגל מתוך אלבום האולפן השלישי של פול טראנק, "ממותה". השיר היה ללהיט ונבחר לשיר השנה לשנת ה'תשפ"ב של גלגלצ ורדיו תל אביב.
רקע וכתיבה

את השיר כתבו ג'ימבו ג'יי וגל ניסמן והלחינו ניסמן וזהר ברזילי. השיר הופק על ידי אריאל קשת וברזילי ועובד על ידי ניסמן וברזילי. ניסמן סיפר כי מגוריו בקיבוץ בדרום הביאו את הרצון לכתוב שיר על ההווי בקיבוץ. במהלך הכתיבה פנה ניסמן לג'ימבו ג'יי לסיוע בכתיבת השיר.
וידאו קליפ

הווידאו קליפ צולם בקיבוץ רוחמה שבצפון הנגב. לקליפ הם השתמשו במגוון חפצים ובעלי מקצוע שונים כמו: קלנועית, ארגז בירות, חברת מוניות ושליח פיצה.
גרסות כיסוי

במסגרת המצעד השנתי של גלגלצ, ביצע תמיר גרינברג יחד עם הגבעטרון גרסת כיסוי לשיר המשלב קטעים בעברית ואנגלית.
בנוסף בוצעה גרסת כיסוי על ידי ג'יין בורדו לשיר.
מיקומי שיא

|   ‏‏‏  מצעדים שבועיים (2022–2023)> מדינה |   ‏‏‏  מצעדים שבועיים (2022–2023)> מצעד |   ‏‏‏  מצעדים שבועיים (2022–2023)> מיקום שיא |   ‏‏‏  מצעדים שבועיים (2022–2023)>  |
| --- | --- | --- | --- |
|  ישראל | מדיה פורסט ישראל | 8 |  |
|  ישראל | המצעד הרשמי של גלגלצ | 1 |  |
|  ישראל | העשירייה | 4 |  |
|  ישראל | היטליסט | 59 |  |
|   ‏‏‏  מצעדים שנתיים (2022)> מדינה |   ‏‏‏  מצעדים שנתיים (2022)> מצעד |   ‏‏‏  מצעדים שנתיים (2022)> מיקום שיא |   ‏‏‏  מצעדים שנתיים (2022)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | המצעד הרשמי של גלגלצ | 1 |  |
|  ישראל | העשירייה | 9 |  |
|  ישראל | רדיו תל אביב | 1 |  |
|   ‏‏‏  מצעדים שנתיים (התשפ"ג)> מדינה |   ‏‏‏  מצעדים שנתיים (התשפ"ג)> מצעד |   ‏‏‏  מצעדים שנתיים (התשפ"ג)> מיקום שיא |   ‏‏‏  מצעדים שנתיים (התשפ"ג)>  |
| --- | --- | --- | --- |
|  ישראל | מדיה פורסט ישראל | 15 |  |
הערות שוליים

↑  אריאל פייגלין, שיר חדש: "אוהב לגור בחור ולקרוא לו מרכז העולם", באתר ערוץ 7, 15 במאי 2022
↑  מערכת mako מוזיקה, ‏"ואז הייתה הנקמה שלנו": מה קרה כשתמיר גרינברג שר עם הגבעטרון?, באתר ‏מאקו‏, 5 בספטמבר 2022
↑  מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית)
עזרא נוביק

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  7 ביולי 1930 י"א בתמוז ה'תר"ץ וושינגטון די. סי., ארצות הברית
 פטירה:  26 בפברואר 2013 (בגיל 82) ט"ז באדר ה'תשע"ג
 מדינה:  ישראל 
 השכלה:  ישיבת לייקווד 
 תקופת הפעילות:  ? – 26 בפברואר 2013 
 
עזרא הלוי נוביק (י"א בתמוז ה'תר"ץ, 7 ביולי 1930 – ט"ז באדר ה'תשע"ג, 26 בפברואר 2013) היה ראש ישיבות באר שבע ובית יחיאל, ר"מ בישיבת השרון ומשגיח ישיבת כנסת יצחק.
תולדותיו

נולד בוושינגטון, ארצות הברית, בנם של אלעזר ושרה נוביק. אביו היה איש המזרחי בארצות הברית וביתו שימש אכסניה לרבנים שהגיעו לארצות הברית, ובהם הרב אברהם דוב כהנא שפירא והרב יוסף שלמה כהנמן. בשנת ה'ת"ש (1940), החל ללמוד בישיבה בבולטימור, אצל הרב יעקב בוברובסקי. בשנת ה'תש"ז (1947) עבר ללמוד בישיבת לייקווד והיה מתלמידי הרב אהרן קוטלר. בשנת ה'תש"י (1950) עלה לישראל ללמוד בישיבת חברון בירושלים, שם למד בחברותא עם הרב ברוך מרדכי אזרחי והרב חיים גדליה צימבליסט. בתקופת לימודיו בישיבה נהג לשמוע בקביעות את שיחות המוסר שמסר הרב יחזקאל לוינשטיין בישיבת מיר בירושלים, וכמו כן עמד בקשר עם הרב איסר זלמן מלצר.
בשנת ה'תשי"ד (1954) נישא לשרה-מרים, בת יחיאל מנדלבוים ונכדת שמחה מנדלבוים. לאחר נישואיו עבר להתגורר בבני ברק ולמד בכולל "בית יהודה" בתל אביב שבראשות הרב יחיאל מיכל פיינשטיין, ואף למד איתו בחברותא. כמו כן למד בחברותא במשך מספר שנים עם הרב שלמה ברמן בהיכל ישיבת פוניבז' בבני ברק, שם קבע את מקום תפילותיו.
בשנת ה'תשי"ט (1959) התמנה כראש ישיבת באר שבע. בתקופה זו נהג לשהות בבאר שבע במשך כל ימות השבוע והיה שב לביתו לשבת. כעבור כמה שנים עבר לכהן כר"מ בישיבת השרון. לאחר מכן עמד בראשות כולל בנתניה, ולאחר מכן בראשות הישיבה הקטנה "בית יחיאל" בבני ברק לצד הרב אליעזר דינר.
בשנת ה'תשמ"ו (1986) נקרא על ידי הרב שך לשמש כמשגיח בישיבת כנסת יצחק, תפקיד שמילא במשך שלוש שנות פעילותה בבני ברק. בשנת ה'תשמ"ט (1989), לאחר מעבר הישיבה לחדרה, מונה תחתיו בנו, הרב טוביה. מאז הקדיש את זמנו ללימוד תורה כאברך מן המניין בכולל במושב בית מאיר. סייע בהקמת הסניף של ישיבת כנסת יצחק במודיעין עילית. הרבה לייעץ בנושאי מוסר, חינוך והשקפה.
בשנת ה'תשס"ג (2003) חלה, ומאז חלה התדרדרות במצבו הבריאותי. נפטר בבני ברק בט"ז באדר ה'תשע"ג. בהלווייתו ספד לו הרב יעקב אדלשטיין באומרו כי היה "כליל המעלות". נקבר בבית הקברות של נציבי ישיבת פוניבז' בבני ברק.
משפחתו

לרב נוביק 14 ילדים ומספר חתנים, בהם:
הרב טוביה – משגיח ישיבת כנסת יצחק בחדרה
הרב יחיאל – ראש כולל דעת יוסף באשדוד
הרב זלמן מאיר – משגיח בישיבת עטרת שלמה בבית שמש
הרב שמעון – ראש ישיבת ישיבת כנסת יצחק במודיעין עילית
הרב אלעזר – ר"מ בישיבת בית אליהו במושב אחיעזר
הרב אברהם ישעיהו – ר"מ בישיבת באר מרדכי במודיעין עילית
הרב אהרן – ר"מ בישיבת קהילות יעקב במודיעין עילית
חתנו הרב חיים שלמה אשלג - ראש כולל עטרת שלמה בבני ברק
חתנו הרב אברהם ישעיהו סוקולובסקי - ראש קיבוץ בישיבת תורה בתפארתה
ירח (דמות מקראית)

יֶרַח הוא דמות מקראית. הוא בנו של יקטן ואחיהם של 12 אחיו: אַלְמוֹדָד, חֲצַרְמָוֶת, שָׁלֶף, אֲבִימָאֵל, הֲדוֹרָם, אוּזָל, דִּקְלָה, עוֹבָל, שְׁבָא, אוֹפִר (אופיר), חֲוִילָה ויוֹבָב.
”וּלְעֵבֶר יֻלַּד שְׁנֵי בָנִים: שֵׁם הָאֶחָד פֶּלֶג - כִּי בְיָמָיו נִפְלְגָה הָאָרֶץ וְשֵׁם אָחִיו: יָקְטָן. וְיָקְטָן יָלַד אֶת אַלְמוֹדָד וְאֶת שָׁלֶף וְאֶת חֲצַרְמָוֶת וְאֶת יָרַח. וְאֶת הֲדוֹרָם וְאֶת אוּזָל וְאֶת דִּקְלָה. וְאֶת עוֹבָל וְאֶת אֲבִימָאֵל וְאֶת שְׁבָא. וְאֶת אוֹפִר וְאֶת חֲוִילָה וְאֶת יוֹבָב. כָּל אֵלֶּה בְּנֵי יָקְטָן.” (בראשית י', כה-כט)
ירח ככל הנראה היה שבט שהתגורר בדרום ערב, וכן יש טירה בתימן בשם יראח' ואחד האזורים בתימן נקרא וארח'. יש הסוברים שהוא התגורר באזור עומאן.
הערות שוליים

↑  ספר בראשית, פרק י', פסוקים כ"ה–כ"ט
1 2  ראו אנציקלופדיה מקראית כרך ז
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
עזרא נבעה

עזרא נוה (נבעה) הוא ספורטאי ספורט נכים ישראלי לשעבר.
ביוגרפיה

נוה היה חבר איל"ן פתח תקווה והתאמן במרכז הספורט לנכים.
במשחקים הפאראלימפיים תל אביב (1968) התחרה בסיף בתחרות רומח ובתחרות חרב. במקצוע הרומח העפיל לשלב הגמר ודורג במקום השביעי ובמקצוע החרב העפיל לשלב הגמר ודורג במקום הרביעי. נבחרת הגברים בסיף זכתה באולימפיאדה זו במדליית ארד אך הרכב החברים בנבחרת לא נרשם.
באליפות ישראל בסיף לנכים בשנת 1975 זכה במדליית כסף במקצוע רומח.
במשחקי סטוק מנדוויל בשנת 1977 זכה במדליית ארד בסיף.
באליפות ישראל בסיף לנכים לשנת 1980 זכה במדליית כסף במקצוע הרומח.
הערות שוליים

↑  ידלין "ישתדל לא לפגוע" בתקציב הספורט לשנה הבאה, מעריב, 29 בינואר 1975
↑  אברהם תשובה, נפתחו משחקי סטוק מנדוויל, מעריב, 25 ביולי 1977
↑  ששון אהרוני - אלוף איל"ן בסיוף, מעריב, 16 בינואר 1980
סתם אחד

| --- | --- |

 בימוי:  איליה נאישולר 
 הופק בידי:  בוב אודנקירק, דייוויד לייץ', Marc Provissiero 
 תסריט:  דרק קולסטד 
 עריכה:  William Yeh 
 שחקנים ראשיים:  בוב אודנקירק Erik Athavale Paul Essiembre דניאל ברנהרד ז'אן פול מאנוקס Neven Pajkić Rick Dobran Stephen Eric McIntyre Boris Gulyarin Sharon Bajer Alain Moussi אלכסנדר פאל קולין סלמון ריזה כריסטופר לויד קוני נילסן Araya Mengesha אלכסיי סרבריאקוב Paisley Cadorath Volodymyr Yamnenko מייקל איירונסייד גייג' מונרו Stéphane Julien 
 מוזיקה:  דייוויד באקלי 
 צילום:  פאוול פוגורזלסקי 
 מדינה:  ארצות הברית 
 חברה מפיצה:  סרטי יוניברסל 
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  26 במרץ 2021 
 משך הקרנה:  92 דק' 
 שפת הסרט:  אנגלית 
 סוגה:  סרט מתח, סרט קומדיה, סרט פעולה, סרט ויגילנטה 
 www.nobody.movie
 דף הסרט ב־IMDb
 
סתם אחד (באנגלית: Nobody) הוא סרט פעולה אמריקאי משנת 2021 בבימויו של איליה ניישולר ובכיכובו של בוב אודנקירק. הסרט מתמקד בהאץ' מנזל, איש משפחה שגר חיי שגרה משעממים עד שהוא מתמודד עם פריצה לביתו. בעקבות האירוע, הוא חוזר לעברו האלים והנסתר, כשהוא מוצא את עצמו נלחם בפשע המאורגן במרדף אחר נקמה וצדק. הסרט מלא באקשן אינטנסיבי ובעל טון קומי, תוך הצגת דמות שקטה שמסתירה יכולות הרסניות.
סרטי יוניברסל הוציאו את הסרט לאקרנים בארצות הברית ב-26 במרץ 2021, ובבריטניה ב-9 ביוני 2021. הסרט הכניס 57 מיליון דולר ברחבי העולם וקיבל ביקורות חיוביות בדרך כלל מהמבקרים, ששיבחו את קטעי הפעולה ואת הביצועים של אודנקרק. סרט ההמשך, "סתם אחד 2", מתוכנן לצאת ב-15 באוגוסט 2025.
עלילה

הסרט מתחיל כשביתו של האץ' מנזל (בוב אודנקירק) נפרץ, והוא בוחר שלא להתעמת עם הפורצים, מה שגורם לו להיראות חלש בעיני בני משפחתו. בעקבות אירוע זה, הוא נשאב בחזרה לעולם הפשע שממנו ניסה להתרחק, כשהוא מתחיל להוציא לפועל את כישוריו הרדומים. כשהוא מתעמת עם פושעים אלימים במיוחד, האץ' מוצא את עצמו נלחם על חייו ועל חיי משפחתו מול המאפיה הרוסית. לאורך הדרך חושף האץ' צד אפל ולא צפוי של יכולותיו הקרביות ההרסניות.
צוות השחקנים

בוב אודנקירק בתפקיד האצ' מנסל / "אף אחד", מתנקש ממשלתי לשעבר
קוני נילסן בתור בקה מנסל, אשתו המצליחה של האצ'
אלכסיי סרבריקוב בתפקיד יוליאן קוזנצוב, בוס מאפיה רוסי השומר על אובשצ'ק, שמכוון להאצ' ומשפחתו
ריזה בתור הארי מנסל, אחיו של האצ'
מייקל איירונסייד בתור אדי ויליאמס, חמו והבוס של האצ'
קולין סלמון בתור הספר, המטפל הממשלתי לשעבר של האצ'
כריסטופר לויד בתפקיד דייוויד מנסל, אביו של האצ' וסוכן FBI בדימוס
בילי מקללן בתור צ'רלי ויליאמס, בנו של אדי וגיסו של האצ'
גייג' מונרו בתור בלייק מנסל, בנו המתבגר של האצ'
פייזלי קדורת' בתפקיד אבי מנסל, בתו של האצ'
אלכסנדר פאל בתור טדי קוזנצוב, אחיו הצעיר של יוליאן
אראיה מנגה בתפקיד פאבל, שומר הראש חצי רוסי חצי אתיופי של יוליאן